Cara Fi

Cyfres ddrama gomedi rhamantaidd oedd ***Cara Fi*** a ddarlledwyd yn Nhachwedd a Rhagfyr 2014 ar S4C.

Creuwyd y gyfres wyth pennod gan Sarah Dollard.

## **Plot**

Pan mae pentref cysglyd ger y môr yn rhedeg allan o fenywod, mae'r bobl leol yn ceisio datrys y broblem drwy hysbysebu dynion sengl ar ochrau cartonau llaeth sy'n gadael y llaethdy. Mae pob pennod yn canolbwyntio ar fenyw newydd sy'n cyrraedd y pentre i gwrdd a un o'r dynion lleol.

Mae'r cynllun yn syniad i berchennog y dafarn leol Nancy Hopkins (Christine Pritchard), gyda'r amcan o ddod o hyd i wraig i'w mab, Will (Iwan John), fel na fydd yn symud i ffwrdd o Tretarw. Heb yn wybod i Nancy, mae Will yn hoyw.

Mae'r gyfres yn dechrau wrth i ferch sengl Nancy (Rhian Jones), symud yn ôl o'r pentre gyda'i merch eu hunain, Lee (Saran Morgan). Mae Nancy yn benderfynol o aduno Nina gyda'i chariad o'r ysgol, pen-cogydd y dafarn, Vic Reed (Steffan Rhodri). Er mawr poendod i Nancy, mae Nina yn hytrach yn troi ei sylw at y doctor lleol, Brian (Gareth Pierce).

## **Dau Beint**

Rhyddhawyd cyfres ar-lein o'r enw Dau Beint i gyd fynd a'r gyfres.

Ym mhob pennod, bydd dau o ddynion sengl gorau Tretarw - Brian a Dai - yn rhannu eu barn unigryw am ddigwyddiadau'r wythnos.

## **Cynhyrchiad**

Lleolir *Cara Fi* ym mhentre dychmygol Tretarw yn Sir Benfro ond mae trafferthion yr ardal - cynnydd yn y nifer o dai haf a ymadawiad pobl ifanc - yn broblem go iawn sy'n cael ei wynebu gan nifer o bentrefi yng nghefn gwlad Cymru Dywedodd cynhyrchydd y gyfres Laura Cotton, a fagwyd yn yr ardal, fod pwnc y sioe yn agos at ei chalon. "Roeddwn eisiau dod nôl yma a'i gwneud hi yma, lle dwi'n dod o ac i ddangos pa mor anhygoel a phrydferth yw'r ardal", meddai. "Roedden ni'n ymwybodol iawn o beth oedd yn digwydd i bentrefi a threfi bach, fel fy nghartre i yn Trefin, lle mae rhan fwyaf o'r tai nawr yn berchen i ymwelwyr gwyliau".

Dechreuwyd ffilmio ar Cara Fi ger Caerdydd yn Mawrth 2014, gyda saethu yn symud i Little Haven yn Sir Benfro yn Ebrill. Ffilmiwyd yn y Swan Inn, a ail-enwyd Yr Angor ar gyfer y sioe. Dywedodd perchennog y Swan Inn, Paul Morris, fod cast a chriw Cara Fi wedi bod yn ymwelwyr i'w croesawu yn Little Haven, gan roi hwb i'r economi leol.

Fe wnaeth Steffan Rhodri, sy'n fwy adnabyddus am ei rannau yn *Gavin and Stacey* a *Harry Potter and the Deathly Hallows – Part 1*, ddweud mai ansawdd y sgript a'i ddenodd i'r rhan. "Be sy yn aml ar goll o gomedi Cymreig yw gwir ffraethineb, a mae gan hwn hynny".

Cynhyrchwyd y gyfres gan Touchpaper Television, a dechreuodd ddarllediad ar S4C yn Nhachwedd 2014 gyda isdeitlau Saesneg, a roedd ar gael yn ddiweddarach ar y BBC iPlayer.

## **Gwobrau**

Yn 2015 enwebwyd y sioe yng nghwobrau BAFTA Cymru am gynllunio gwisgoedd a cherddoriaeth wreiddiol.

## **Cyfeiriadau**

1. ↑ https://www.dailypost.co.uk/news/local-news/win-romantic-break-inspired-new-8041768
2. ↑ https://www.milfordmercury.co.uk/news/11121622.little-haven-is-star-of-new-s4c-show/
3. ↑ http://pembrokeshire-herald.com/10375/cara-fi-cyfres-gomedi-ramantus-newydd-sbon-ar-s4c/
4. ↑ https://www.lleol.cymru/blog/drama-gomedi-newydd-s4c-yn-adlewyrchu-pryder-am-ddyfodol-cymunedau-gwledig-cymru.html
5. ↑ http://www.s4c.cymru/cy/drama/cara-fi/
6. ↑ http://www.s4c.cymru/cy/drama/cara-fi/page/283/cymeriadau/
7. ↑ http://www.s4c.cymru/cy/drama/cara-fi/page/292/dau-beint/
8. ↑ https://www.westerntelegraph.co.uk/news/11587408.fall-in-love-with-little-haven-in-new-s4c-rom-com/
9. ↑ http://www.bafta.org/wales/awards/british-academy-cymru-awards/full-list-of-cymru-awards-2015-nominees